ΚΑΝΟΝΙΣΜΌΣ (ΕΚ) αριθ. 2247/2004 ΤΗΣ ΕΠΙΤΡΟΠΉΣ της 27ης Δεκεμβρίου 2004 για την κατάργηση ορισμένων κανονισμών στον τομέα του βοείου κρέατος και του κανονισμού (ΕΟΚ) αριθ. 3882/90 στον τομέα του προβείου και αιγείου κρέατος Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί της κοινής οργανώσεως αγοράς στον τομέα του βοείου κρέατος (1), και ιδίως το άρθρο 28 παράγραφος 2, το άρθρο 29 παράγραφος 2, το άρθρο 33 παράγραφος 12 και το άρθρο 41, τον κανονισμό (ΕΚ) αριθ. 2529/2001 του Συμβουλίου, της 19ης Δεκεμβρίου 2001, για την κοινή οργάνωση της αγοράς στον τομέα του προβείου και αιγείου κρέατος (2), και ιδίως τα άρθρα 15 και 24, Εκτιμώντας τα ακόλουθα: (1) Οι κανονισμοί της Επιτροπής (ΕΟΚ) αριθ. 2182/77 (3), (ΕΟΚ) αριθ. 2173/79 (4), (ΕΟΚ) αριθ. 2326/79 (5), (ΕΟΚ) αριθ. 2539/84 (6), (ΕΟΚ) αριθ. 2824/85 (7), (ΕΚ) αριθ. 2271/95 (8), (ΕΚ) αριθ. 773/96 (9), (ΕΚ) αριθ. 793/97 (10), (ΕΚ) αριθ. 1495/97 (11), (ΕΚ) αριθ. 23/2001 (12), (ΕΚ) αριθ. 252/2002 (13) και (ΕΚ) αριθ. 496/2003 (14) δεν συνδέονται πλέον με την εύρυθμη λειτουργία της κοινής οργάνωσης της αγοράς βοείου κρέατος. (2) Ο κανονισμός (ΕΟΚ) αριθ. 3882/90 της Επιτροπής (15) σχετικά με τη θέσπιση των λεπτομερειών εποπτείας των τιμών εισαγωγής του κρέατος αρνιού είναι παρωχημένος, επειδή η Επιτροπή δεν καθορίζει πλέον δασμούς για την εισαγωγή ζώντων προβάτων ή προβείου κρέατος νωπού, σε ψύξη ή σε κατάψυξη. Επιπλέον, συνεκτιμήθηκε το γεγονός ότι οι τιμές εισαγωγής που όριζαν τα κράτη μέλη δυνάμει του εν λόγω κανονισμού δεν συνιστούν, πλέον, τυχόν επιπλέον προστιθέμενη αξία, ενώ απαιτούν την καταβολή σημαντικών προσπαθειών και συνεπάγονται κόστος για τις διάφορες διοικήσεις που εμπλέκονται στη συλλογή και αναφορά των δεδομένων. Ως εκ τούτου, πρέπει να καταργηθεί η υποχρέωση των κρατών μελών για την κοινοποίηση των εν λόγω τιμών. (3) Κατόπιν τούτων, για λόγους σαφήνειας και νομικής βεβαιότητας, είναι αναγκαίο να καταργηθούν οι προαναφερθέντες κανονισμοί. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος και της επιτροπής διαχείρισης προβείου και αιγείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Καταργούνται οι κανονισμοί (ΕΟΚ) αριθ. 2182/77, (ΕΟΚ) αριθ. 2173/79, (ΕΟΚ) αριθ. 2326/79, (ΕΟΚ) αριθ. 2539/84, (ΕΟΚ) αριθ. 2824/85, (ΕΟΚ) αριθ. 3882/90, (ΕΚ) αριθ. 2271/95, (ΕΚ) αριθ. 773/96, (ΕΚ) αριθ. 793/97, (ΕΚ) αριθ. 1495/97, (ΕΚ) αριθ. 23/2001, (ΕΚ) αριθ. 252/2002 και (ΕΚ) αριθ. 496/2003. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Δεκεμβρίου 2004.

[Source: multi_eurlex | Tokens: 2507]